રાણાવાવ શહેર કોંગ્રેસ પ્રમુખ પ્રતાપભાઈ ખીસ્તરીયા એ આપેલ માહિતી પ્રમાણે છેલ્લા કેટલાક દિવસ થી રાણાવાવ શહેર માં સસ્તા અનાજ ની દુકાનો માં અપાતી ચણાદાળ ની ગુણવતા ખુબ નબળી હોવાનું અને તેમાં જીવાત હોવાથી જરા પણ ખાવા લાયક ન હોવાની ફરિયાદો ઉઠી હતી આથી આજે સસ્તા અનાજ ના દુકાનદારો ને સાથે રાખી અને રાણાવાવ શહેર માં આવેલ પુરવઠા વિભાગ ના ગોડાઉન માં જનતા રેડ કરતા અહી મોટી સંખ્યા માં ચણા ની દાળ નો જથ્થો અખાદ્ય હોવાનું સામે આવ્યું હતું આ દાળ માં જીવાત નજરે ચડતી હતી અને સડી ગયેલી હતી આથી આ અંગે તેઓએ મામલતદાર ને જાણ કરતા મામલતદાર પણ સ્થળ પર દોડી આવ્યા હતા અને તેઓએ તમામ જથ્થો સ્થગિત કરી અને પોરબંદર સ્થિત ઉચ્ચ અધિકારીઓ ને પણ જાણ કરી હતી પ્રતાપભાઈ એ જણાવ્યું હતું કે સસ્તા અનાજની દુકાન માં જે રેશનકાર્ડ ધારકોને જુલાઈ માસ માં ચણા ની દાળ 1 કિલોના 42 રૂપિયાના ભાવ થઈ વિતરણ કરવામાં આવે છે તેમાં પેકીંગ માં ધનેડા તેમજ લોટ જેવી હલકી ગુણવત્તાની દાળ નીકળેલ તેમાં સ્થળ ખરાઈ કરતા જે પશુ પણ ન ખાય તેવી દાળ નું આમ જનતા ને વેચાણ કરવામાં આવતું હતું.